The Ellen DeGeneres Show

The Ellen DeGeneres Show, ofte forkortet til Ellen, er et amerikansk talkshow ledet av komikeren/skuespilleren Ellen DeGeneres. Talkshowet debuterte på TV-skjermen den 8. september 2003, og ble fort en stor suksess. Programmets kjerne er en blanding av vitser, kjendis-intervjuer og musikinnslag. Det blir spilt inn i California i USA. 

I Norge har The Ellen DeGeneres Show blitt sendt på TV3.

Den 16. april 2020 ble det rapportert at en rekke ansatte ikke hadde fått lønnen deres under COVID-19-pandemien. Flere og flere rapporter kom etter hvert frem om at Ellen DeGeneres ikke alltid er hyggelig mot hennes medarbeidere, men DeGeneres påstår at alle anklagene var falske. I juli 2020 publiserte BuzzFeed News artikler hvor anonyme tidligere ansatte anklaget TV-showet for å være en «giftig» arbeidsplass, og de anklaget produsentene for blant annet trakassering, samt påstod at showet hadde en atmosfære med rasistiske kommentarer og mikroaggresjoner. Tre ledere fikk sparken etter disse anklagene, utøvende produsenter Ed Glavin og Kevin Leman, samt med-utøvende produsent Jonathan Norman. Showet lovet også å gjennomføre flere skritt for å endre denne negative kulturen.

 Norske gjester i showet 
Bernhoft - 28. september 2011
Ylvis - 19. september 2013
Petter Egge - april 2014
Nico & Vinz - september 2014
Kygo - januar 2016

 Eksterne lenker 



Kategori:Talkshow på TV fra USA
Kategori:TV-produksjoner fra USA, fra 2000-årene
Kategori:TV-produksjoner fra USA, fra 2010-årene
Kategori:TV-produksjoner fra USA, fra 2020-årene